วัดเจ็ดยอด

วัดเจ็ดยอด (ไทยถิ่นเหนือ: ᩅᩢ᩠ᨯᩮᨧᩫ᩠ᨯᨿᩬᨯ) เป็นพระอารามหลวงชั้นตรี ชนิดสามัญ เดิมชื่อ วัดโพธารามมหาวิหาร (ไทยถิ่นเหนือ: ᩅᩢ᩠ᨯᩰᨻ᩠ᨵᩣᩁᩣ᩠ᨾᨾᩉᩣᩅᩥᩉᩣ᩠ᩁ) ตั้งอยู่ที่ตำบลช้างเผือก อำเภอเมืองเชียงใหม่ จังหวัดเชียงใหม่ พระเจ้าติโลกราชรัชกาลที่ 9 แห่งราชวงศ์มังราย โปรดให้ทรงสร้างขึ้นในปี พ.ศ. 1998 พระเจดีย์สร้างด้วยศิลาแลงประดับลวดลายปูนปั้น เลียนแบบมหาโพธิวิหาร ประเทศอินเดีย ในปี พ.ศ. 2020 วัดโพธารามมหาวิหาร เป็นสถานที่ทำการสังคายนาพระไตรปิฎกครั้งที่ 8 ของโลก ปัจจุบันเจดีย์เจ็ดยอดหักพังไปเกือบหมด การประกาศขึ้นทะเบียนโบราณสถาน วัดเจ็ดยอด ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 25 วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่ อ้างอิง